Държавен вестник, бр. 2, 2015 г., стр. 19

БРОЙ  2	
Д Ъ Р Ж А В Е Н  В Е С Т Н И К 	
СТР.  19  
11. неспазване от страна на антидопингова 
организация на принципите, приложими при 
временно отстраняване;
12. решение, постановяващо липса на 
компетентност на дадена антидопингова ор-
ганизация във връзка с вземането на решение 
по повод на предполагаемо нарушение на 
антидопинговите правила или последиците 
от него;
13. решение да отложи или да не отложи 
период на лишаване от права или да възобнови 
или да не възобнови период на отлагане на 
лишаване от права при значително съдействие 
при разкриване или установяване на наруше-
ния на антидопинговите правила;
14. решение относно нарушаване на забра-
ната за участие в спортносъстезателна дейност;
15. решение на антидопингова организация 
да не признае решенията на друга антидопин-
гова организация съгласно чл. 67.
(4) В случаите, произтичащи от участие в 
международни спортни прояви, и в случаите 
на замесени спортисти на международно ниво 
решението може да бъде обжалвано единствено 
пред САС съгласно приложимите пред него 
разпоредби.
(5) Решенията по случаите на замесени 
спортисти на национално ниво, намиращи 
се под юрисдикцията на Антидопинговия 
център, които нямат право на обжалване по 
ал. 4, могат да се обжалват пред Българския 
спортен арбитраж.
(6) Право на обжалване по ал. 1 – 5 имат:
1. при обжалването по дела на спортисти 
на международно ниво:
а) спортистът или съответното друго 
лице – субект на обжалваното решение;
б) другата страна по делото, във връзка с 
което е произнесено решението;
в) съответната лицензирана спортна ор-
ганизация;
г) Антидопинговият център и/или нацио-
налната антидопингова организация на дър-
жавата по местожителство на лицето или на 
държавата, която му е издала състезателен 
лиценз;
д) Международният олимпийски комитет 
или Международният параолимпийски ко-
митет, при условие че решението ще окаже 
ефект във връзка с олимпийски или пара-
олимпийски игри, в т.ч. решения, повлия-
ващи правото за участие в олимпийски или 
параолимпийски игри;
е) съответната международна спортна 
организация;
ж) Световната антидопингова агенция;
2. при обжалването по дела на спортисти 
на национално ниво:
а) спортистът или съответното друго 
лице – субект на обжалваното решение;
б) другата страна по делото, във връзка с 
което е произнесено решението;
в) съответната лицензирана спортна ор-
ганизация;
г) Антидопинговият център и/или нацио-
налната антидопингова организация на дър-
жавата по местожителство на лицето;
д) съответната международна спортна 
организация;
е) Международният олимпийски комитет 
или Международният параолимпийски коми-
тет, при условие че решението ще окаже ефект 
във връзка с олимпийски или параолимпийски 
игри, в т.ч. решения, повлияващи правото за 
участие в олимпийски или параолимпийски 
игри;
ж) Световната антидопингова агенция;
3. при обжалване на всяко решение на 
Българския спортен арбитраж – лицата по 
т. 2 пред САС;
4. независимо от други разпореждания 
право да обжалва временно лишаване от 
състезателни права имат само спортистът 
или съответното друго лице, върху което е 
наложено временно отстраняване.
(7) Всяка страна, която обжалва, има 
право на съдействие от САС във връзка с 
получаването на информация от съответния 
орган, чието решение се обжалва, като тази 
информация се предоставя по разпореждане 
на САС.
(8) Българският спортен арбитраж про-
изнася своите решения в срок до 15 дни от 
приключване на изслушването, който срок 
може при необходимост да бъде удължен.
(9) Сроковете за обжалване са, както следва:
1. решенията на Дисциплинарната комисия, 
на изпълнителния директор на Антидопин-
говия център и на лицензираните спортни 
организации могат да бъдат обжалвани пред 
Българския спортен арбитраж в качеството 
му на апелативна инстанция в рамките на 
14 дни от получаването им;
2. срокът за обжалване пред САС е 21 дни 
считано от датата на получаване на решението 
от обжалващата страна.
(10) При исковете за обжалване, внесени 
от страна с право на обжалване, която не 
се явява страна в производството, довело до 
обжалваното решение, се прилага следното:
1. в срок 15 дни от известяване за решението 
страната има право да поиска от издаващия 
решението орган препис от досието;
2. при внасяне на искането по т. 1 в 15-дне-
вен срок страната вносител разполага с 21 дни 
считано от деня на получаване на досието да 
внесе жалба пред САС.
(11) Крайният срок за обжалване пред САА 
е не повече от:
1. двадесет и един дни след изтичането на 
последния възможен ден от срока за обжал-
ване на останалите страни;
2. двадесет и един дни, след като САА 
получи пълното досие по свързания с реше-
нието случай.